open-index/open-wikipedia-markdown huggingface dataset:
Վադիմ Պրիստայկո

**Վադիմ Պրիստայկո** (, ), ուկրաինացի քաղաքական գործիչ, դիվանագետ։ 2019 թվականի օգոստոսի 29-ից Ուկրաինայի արտաքին գործերի նախարար։ Ազգային անվտանգության և պաշտպանության խորհրդի անդամ 2019 թվականի մայիսի 31-ից։ 1-ին կարգի արտակարգ և լիազոր դեսպան (2016)։

2019 թվականի մայիսի 22-ից մինչև օգոստոսի 29-ը Ուկրաինայի նախագահի աշխատակազմի ղեկավարի տեղակալ։ Ուկրաինայի արտաքին գործերի նախարարի առաջին տեղակալ (2017-2019)։

2020 թվականի մարտի 4-ից Եվրոպական և Եվրոատլանտյան ինտեգրման հարցերով Ուկրաինայի փոխվարչապետ։

## Կենսագրություն
Ծնվել է 1970 թվականի փետրվարի 20-ին Օդեսայի շրջանի Կիլի քաղաքում։

1994 թվականին ավարտել է Կիևի պոլիտեխնիկական ինստիտուտը, 1998 թվականին՝ Ուկրաինայի արտաքին առևտրի ակադեմիան (մագիստրոս)։

1993-1994 թվականներին` Էլեկտրոնային նորություններ տեղեկատվական ընկերության համահիմնադիր։

1994-1997 թվականներին՝ Ուկրաինայի արտաքին տնտեսական հարաբերությունների և առևտրի նախարարության Աֆրիկայի, Ասիայի և Խաղաղ օվկիանոսի տարածաշրջանի առևտրատնտեսական հարաբերությունների վարչության պետի տեղակալ, առևտրատնտեսական հարաբերությունների բաժնի պետի տեղակալ։

1997-2000 թվականներին եղել է Ուկրաինայի արտաքին գործերի նախարարության հինգերորդ տարածքային կառավարման ասիական և խաղաղօվկիանոսյան երկրների Ասիայի և Խաղաղօվկիանոսյան երկրների դեպարտամենտի ղեկավարի տեղակալի պաշտոնում։

2000-2001 թվականներին՝ Սիդնեյում Ուկրաինայի գլխավոր հյուպատոսության հյուպատոս։

2001-2002 թվականներին եղել է Ուկրաինայի նախագահի աշխատակազմի արտաքին քաղաքականության գլխավոր տնօրենի գլխավոր խորհրդականը։

2002-2006 թվականներին՝ քաղաքական խորհրդատու, պատասխանատու (2003-2004, 2005-2006) Կանադայում ուկրաինական գործերում։

2007-2009 թվականներին զբաղեցրել է Ուկրաինայի արտաքին գործերի նախարարության ՆԱՏՕ-ի դեպարտամենտի տնօրենի տեղակալի պաշտոնը։

2009-2012 թվականներին`խորհրդական-դեսպանորդ, ԱՄՆ-ում Ուկրաինայի դեսպանության առաքելության ղեկավարի տեղակալ

2012 թվականի նոյեմբերի 8-ից մինչև 2014 թվականի հոկտեմբերի 29-ը` Կանադայում Ուկրաինայի արտակարգ և լիազոր դեսպան, 2012 թվականի դեկտեմբերի 28-ից մինչև 2014 թվականի հոկտեմբերի 29-ը` ԻԿԱՕ-ում Ուկրաինայի ներկայացուցիչ։ Այս ժամանակ Պրիեստայկոն Մոնրեալի քաղաքային Կոտ դե Նեգե թաղամասի հարևանության խորհրդի անդամ էր։

2014 թվականի դեկտեմբերից՝ Ուկրաինայի արտաքին գործերի փոխնախարար, աշխատակազմի ղեկավար։

2017 թվականից` ՆԱՏՕ-ում ուկրաինական առաքելության ղեկավար։

2019 թվականի հունիսի 11-ին, Ուկրաինայի նախագահ Վլադիմիր Զելենսկին Գերագույն ռադային առաջարկել է Արտաքին գործերի նախարարության ղեկավարի պաշտոնում նշանակել Վադիմ Պրիստայկոյին, սակայն Գերագույն ռադան չի քվեարկել նրա օգտին։

2019 թվականի օգոստոսի 29-ից Ուկրաինայի արտաքին գործերի նախարարը Գոնչարուկի կառավարությունում։ Արտակարգ և լիազոր դեսան (2019)։

## Անձնական կյանք
Ամուսնացած է, ունի երկու որդի։

## Ծանոթագրություններ

Կատեգորիա:Արտաքին գործերի նախարարներ
Կատեգորիա:Դիվանագետներ այբբենական կարգով
Կատեգորիա:Ուկրաինայի արտաքին գործերի նախարարներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի դիվանագետներ
Կատյա Կիպպինգ

մինի|302x302փքս|Kipping (2017)


**Կատյա Կիպպինգ** (, ), «Ձախերի» կուսակցության համանանախագահ, բունդեսթագի պատգամավոր։

## Կենսագրություն
Ծնվել է տնտեսագետի և ուսուցչի ընտանիքում։ Դրեզդենում գիմնազիան ավարտելուց հետո մեկ տարի (1997-1998) անց է կացրել Ռուսաստանում, եղել է Գատչինայի կամավոր։ Այնուհետև նա սովորել է սլավոնական, ամերիկագիտության և Դրեզդենի իրավունքի տեխնիկական համալսարանում։ Պաշտպանել է «Քաղաքականության և գրականության փոխկապակցվածությունը Չեռնիշևսկու, Չեխովի և բլոկի ստեղծագործությունների օրինակով» թեմայով դիսերտացիան։

Ամուսնացած է, ունի մեկ դուստր։

## Կուսակցական գործունեություն
Ուսման սկզբից ևեթ ներգրավված է եղել «Ձախերի» շարժմանը, մտնում էր այսպես կոչված  բողոքի բյուրոյի մեջ։ 1998-2007 թվականներին ստեղծել է Ժողովրդավարական սոցիալիզմի կուսակցությունը, որը միաձուլվել է ձախ սոցիալ-դեմոկրատների հետ («Աշխատանք և սոցիալական արդարություն՝  ընտրական այլընտրանք»)

2003 թվականի հուլիսից եղել է ՔԴՄ նախագահի տեղակալ, զբաղվել է սոցիալական խնդիրներով և սոցիալական շարժումներով։ 2007 թվականի հունիսի 16-ին ընտրվել է նորաստեղծ «Ձախեր» կուսակցության փոխնախագահ։

Կատյա Կիպպինգը, Յուլիա Բոնկը և Կարեն Լայը ներկայացնում են ներկուսակցական «Էմանսիպատիվ ձախեր» ուղղությունը, որը մոտ է լիբերտարական սոցիալիզմին։ 2004-2008 թվականներին եղել է ցանցի խոսնակ, որը հանդես է գալիս «անվերապահ հիմնական եկամտի» համար (ամսական 800 եվրո)։

2008 թվականից խմբագրում է իր հիմնադրած «Պրահայի Գարուն» ամսագիրը, որն ի պատիվ 1968 թվականին Չեխոսլովակիայում «մարդկային դեմքով սոցիալիզմ» կառուցելու փորձին այդ անվանումն է ստացել։ Հանդիսանում է Ժամանակակից Համերաշխության ինստիտուտի համահիմնադիրը։

2013 թվականի հունիսի 2-ին ընտրվել է «Ձախերի» համանախագահ՝ (արհմիութենական ակտիվիստ Բերնդ Ռիկսինգերի հետ միասին) Գյոթինգենում կայացած կուսակցության երրորդ համագումարում։ Կատի Քիփինգի թեկնածության օգտին քվեարկել է համագումարի 557 մասնակիցներից 371-ը  (67 %)։

## Պատգամավոր
1999-2003 թվականներին եղել է Դրեզդենի քաղաքային խորհրդի պատգամավոր, 1999-2004 թվականներին՝ Սաքսոնիայի Լանդթագի պատգամավոր։ 2005 թվականին առաջին անգամ բունդեսթագում մտել է« Ձախերի կուսակցություն»։

2009 թվականի նոյեմբերի 25-ից մինչև 2012 թվականի սեպտեմբերի 26-ը եղել է Բունդեսթագի աշխատանքային հարաբերությունների և սոցիալական հարցերի հանձնաժողովի նախագահը։

## Աշխատանքներ

* Christine Buchholz u. Katja Kipping (Hrsg.): *G8 — Gipfel der Ungerechtigkeit*. VSA, 2006. ISBN 3-89965-200-2
* *Ausverkauf der Politik — Für einen demokratischen Aufbruch*. Econ, 2009. ISBN 978-3-430-20079-0

## Աղբյուրներ

* Dieter Klein: «Ausverkauf der Politik» , Rezension zu: «Ausverkauf der Politik», in: Prager Frühling, 2/2009
* Franz Schandl: «Reanimation statt Aufbruch», Rezension zu: «Ausverkauf der Politik», in: Streifzüge, 46/2009

## Ծանոթագրություններ

## Արտաքին հղումներ

* katja-kipping.de 
*մինի|471x471փքսБиография
* Биография
* Abgeordnetenwatch.de (Abgeordnetenwatch.de)
* Institut Solidarische Moderne //  «Институте современной солидарности»  «Initiative Neue Soziale Marktwirtschaft
* solidarische-moderne.de
* «Dafür braucht man zwischen 800 und 1000 Euro»
* «И  п отому, что чело век — это человек» 
* «Moving to Basic Income (BI),  A left-wing political perspective»

Կատեգորիա:Գերմանիայի կին քաղաքական գործիչներ
Ռուսաստանի տարածքային վեճեր

**Ռուսաստանի տարածքային վեճեր**՝ վեճեր Ռուսաստանի և այլ պետությունների միջև տարածքների պատկանելության վերաբերյալ։

## Պատմություն
## Տարածքային վեճեր

### Աբխազիա
* Աբխազիայի Հանրապետության Գագրայի շրջանի Աիբգա գյուղը հարակից իր հարակից տարածքներով (160 կմ2) վիճելի տարածք է համարվում Ռուսաստանի համար։

### Ուկրաինա
* **[[Ղրիմ]]**՝ թերակղու մեծ մասը (ներառյալ Արբատի սլաքի հյուսիսային մասը) 2014 թվականի հայտնի դեպքերի արդյունքում դե դե ֆակտո միացվեց Ռուսաստանին ձևավոևելով նոր սուբյեկտներ (Ղրիմի Հանրապետություն և Սևաստոպոլի վարչատարածքային բաժանում), սակայն համաձայն Ուկրաինայի վարչական բաժանման այն դեռևս մտնում է Ուկրաինայի տարածքի մեջ (որպես Ղրիմի Ինքնավար Հանրապետություն)։

### Նորվեգիա
* **[[Շպիցբերգեն]]** 1947 թվականին նորվեգական խորհրդարանը բանաձև է ընդունում, ըստ որի ԽՍՀՄ-ը Շպիցբերգեն կղզեխմբում ստանում է որոշ իրավունքներ։ Շնորհիվ այն բանի որ, ԽՍՀՄ-ը այնուհետև ՌԴ-ն բացառությամբ Նորվեգիայի միակ երկիրն էր, որը լուրջ ազդեցություն ուներ տվյալ տարածքում (1995 թվականից շրջանում ռուսների քանակը գերազանցում էր նորվեգացիներին), այս առումով երկու երկրների հարաբերությունները բավականին լարված էին։ Այս ամենի արդյունքում Նորվեգիան ապահովության նկատառումով անդամակցեց ՆԱՏՕ-ին։ Լարվածության որոշակի անկումից հետո, որը պայմանավորված էր ռուս բնակչության արտահոսքով և կղզեխմբում մի շարք ռուսական բնակավայրերի փակմամբ սկսվեց սրացման նոր շրջան։ 2011 թվականի դեկտեմբերին ռուսական կառավարությունը Շպիցբերգենում ռուսական ներկայությունը մեծացնելու նոր ռազմավարություն ընդունեց, որն իր մեջ ներառում է Բարենցբուրգ քաղաքում մի շարք շինությունների կառուցում։ 2015 թվականի ապրիլի 18-ին Շպիցբերգեն է այցելել Ռուսաստանի կառավարություն փոխվարչապետ Դմիտրի Ռոգոզինը, որը առաջացրեց Նորվեգիայի դիվանագիտական բողոքը, որովհետև Ռոգոզինը գտնվում էր ԵՄ-ի պատժամիջոցների ցուցակում և չէր կարող վիզա ստանալ այցելության համար։ Միաժամանակ ռուսական կողմը մերժում է այդ այցին վերաբերվող մեղադրանքները, նշելով, որ ռուսաստանի քաղաքացիներին Շպիցբերգեն այցելելու համար վիզա հարկավոր չէ։

### Ճապոնիա
thumb|350px|Կուրիլյան լեռնաշղթայի վիճելի կղզիները
* **[[Հարավային կուրիլյան կղզիներ]]** (Իտուրուպ, Կունաշիր, Շիկոտան՝ Հաբոամի կղզիախումբ) ընդհանուր տարածքը կազմում է 5175 կմ2, կառավարվում են Ռուսաստանի կողմից, վիճելի տարածք է համարվում Ճապոնիայի համար։

## Տես նաև
* ՉԺՀ-ի տարածքային խնդիրներ
* Անջատողականությունը Ռուսաստանում

## Ծանոթագրություններ

Կատեգորիա:Ռուսաստանի արտաքին հարաբերություններ
Կատեգորիա:Տարածքային վեճեր
Ալբրեխտ VII Ավստիացի

**Ալբրեխտ  VII Ավստրիացի** (, ),  Իսպանական Նիդերլանդների շտատհալտեր։ 1595-1598 թվականներին Նիդերլանդների իսպանական գավառների կառավարիչ։ 1599 թվականի ապրիլի 18-ին կնության է առել  է Ֆիլիպ II-ի դուստր Իզաբելլա Կլարա Եվգենիային։

## Կենսագրություն
Սրբազան Հռոմեական կայսրության կայսր Մաքսիմիլիան II-ի հինգերորդ որդին, ում կայսրը 11 տարեկան հասակում ուղարկեց  Ֆիլիպ II-ի մոտ, ով պետք է զբաղվեր նրա կարիերայով։

### Կարդինալ
Ալբրեխտին այնտեղ սպասում էր եկեղեցականի կարիերան։ 1577 թվականին, 18 տարեկան հասակում, նա առաջադրվեց որպես կարդինալ։ Ֆիլիպ II-ը նպատակ ուներ նրան նշանակելու Տոլեդոյի արքեպիսկոպոս, բայց գործող արքեպիսկոպոս  Գասպար դե Կիրոգան ավելի երկար մնաց գահին, քան սպասվում էր։ Այդ ընթացքում Ալբրեխտը զբաղեցրեց երկրորդական պաշտոններ։

### Պորտուգալիայի փոխարքա
1583 թվականին, Պորտուգալիայի միացումից հետո, Ալբրեխտը դարձավ երկրի և մերձափյա տարածքների երկրորդ փոխարքա։ Նա նշանակվեց նաև Հռոմի պապի ներկայացուցիչը Պորտուգալիայում  և  երկրի գլխավոր ինկվիզիտոր։ Որպես փոխարքա մասնակցել է նաև Անպարտելի արմադայի նավարկությանը և 1589 թվականին տապալել անգլիացիների առաջխաղացումը Լիսաբոնում։

1593 թվականին Ֆիլիպ II-ի հրամանով  հետ է կանչվել  Մադրիդ՝ թագավորին պետական գործերում օգնելու համար։

### Իսպանական Նիդերլանդների Շտատհալտեր
1595 թվականին, դուքս Էրնեստի մահից հետո, Ալբրեխտը մեկնեց Բրյուսել՝ մահացած եղբոր գործերն ընդունելու նպատակով։ 1596 թվականի փետրվարի 11-ին նա ժամանեց Բրյուսել։ Նա պետք է վերականգներ Իսպանիայի և հարավային երկրների ռազմական  վիճակը։ Իսպանիային սպասվում էր դիմակայել Լեհաստանի, Անգլիայի և Ֆրանսիայի  դաշինքին, որը 1590 թվականից սկսած անընդհատ հարվածներ էր հասցնում երկրին։

1600 թվականի հուլիսի 2-ին, Ալբրեխտը Հյուսիսային Նիդերլանդների շտատհալտեր Մորիս Օրանսկի հետ պայքարում պարտություն կրեց։

Ալբրեխտ VII հայտնի էր իր բարեգործություններով։ Նա հովանավորում էր  Հոլանդական գեղարվեստի ոսկեդարի ներկայացուցիչներին, մասնավորապես՝ Պիտեր Պաուլ Ռուբենսին։ Նրա պալատում էր գտնվում նաև անգլիացի հայտնի կոմպոզիտոր Պիտեր Ֆիլիպսը։

## Ծանոթագրություններ

## Արտաքին հղումներ
* 

Կատեգորիա:16-րդ դարի Եվրոպայի միապետներ
Faradenza

«**Faradenza**»**,** ռուսական Little Big ռոք խմբի երգը։ Այն թողարկվել է 2018 թվականի մայիսի 8-ին LB Family լեյբլում՝ «Antipositive, Pt. 1» ալբոմի կազմում։ Երգի տեքստի և երաժշտության հեղինակներն են խմբի ֆրոնտմեն Իլյա Պրուսիկինը, երաժշտական պրոդյուսեր Վիկտոր Սիբրինինը և «Хлеб» խմբի մեդիա-պրոդյուսեր Լյուբիմ Հոմչուկը։ Երգը մեծ հաջողությունների է հասել 2018 թվականի օգոստոսի 9-ին թողարկված տեսահոլովակի շնորհիվ։ 2019 թվականի հուլիսի 23-ին տեսահոլովակը ՅուԹյուբում հավաքել է ավելի քան 132 միլիոն դիտում։

## Տեսահոլովակ
Տեսահոլովակի սյուժեի համաձայն՝ Իլյիչը ժամանում է «Զարյա» տարեցների համար հանգստյան տուն, որտեղ հիացնում է բոլոր հանգստացող թոշակառուներին՝ «Faradenza» զուգարանի ջրի հատուկ թարմացնող բույրի շնորհիվ։

Տեսահոլովակը լայն տարածում է ստացել Ռուսաստանում։ 2018 թվականի վերջին «Faradenza»-ն, ինչպես և «Skibidi»-ն, հայտնվել Է ՅուԹյունում Ռուսաստանի 10 ամենահայտնի երաժշտական տեսանյութերի ցանկում։

## Ծանոթագրություններ

Կատեգորիա:2018 երգեր
The Karate Guard

**The Karate Guard** (Կարատեիստ պաշտպանը), «Թոմը և Ջերին» շարքի 163-րդ կարճամետրաժ դրվագն է, որը ցուցադրվել է 2005 թվականի սեպտեմբերի 27-ին, Cartoon Network ալիքով։ Այս թողարկումը ստեղծվել է Warner Bros. ստուդիայում և «Թոմը և Ջերին» շարքի համահեղինակներից Ջոզեֆ Բարբերայի վերջին ստեղծագործությունը։

## Սյուժե
Թոմը հանկարծ արթնանում է իր տանը տիրող կողմնակի աղմուկից։ Պարզվում է, որ ձայները գալիս են Ջերիի բնից, որն զբաղվում է կարատեով։ Երբ Ջերին ավարտում է իր մարզումները, գալիս է նրա մարզիչը, և նրանք իրենց գործնական գիտելիքը կիրառում են կատվի վրա։ Առաջին անգամ նրանք ձախողվում են, սակայն մարզիչը ազդանշան է տալիս, և օգնության է գալիս սումոիստ Սփայքը։ Նրա օգնությամբ մրցակիցը բազմիցս հաղթում է հակառակորդին։

Իր թշնամուն պատժելու համար Թոմը զանգում է Բուտչին, որն իր ընկերների հետ պետք է վռնդի Սփայքին և բռնի Ջերիին։ Կատուներն անհաջող կրակում են Սփայքի վրա փեյնբոլի գնդակներով, սակայն վերջինս նրանց հաղթում է Թոմի օգնությամբ, որին դարձրել էր գնդակ։ Դրվագի վերջում Ջերին և շունը հեռուստացույց են նայում, և Թոմը կատարում է նրանց ցանկությունները։

## Փաստեր
Այս դրվագը մուլտսերիալի վերջին սերիան է։ Մուլտսերիալը չի ցուցադրվել այն բանից հետո, երբ նկահարանվել է ամբողջական «Թոմը և Ջերին»։ Վերջին սերիայի էկրանավորումը եղել է ամերիկյան «Metro-Goldwyn-Mayer» ստուդիայում, ինչպես նախորդ` 1940-2001 թվականներին նկարահանված սերիաները։

## Ծանոթագրություններ

## Արտաքին հղումներ
* 
* 

Կատեգորիա:2000-ականների անգլերեն ֆիլմեր
Կատեգորիա:2005 մուլտֆիլմեր
Կատեգորիա:Ամերիկյան ֆիլմեր
Կատեգորիա:Թոմ և Ջերի
Կատեգորիա:Ֆիլմեր, որոնց գործողությունները տեղի են ունենում 2005 թվականին
Միմա (քաղաք)

, քաղաք Ճապոնիայում, տեղակայված Տոկուսիմա պրեֆեկտուրայում։ Քաղաքի մակերեսը կազմում է 367,38 կմ², բնակչությունը՝ 30 701 մարդ (2014 թվականի օգոստոսի 1), բնակչության խտությունը՝ 83,57 մարդ/կմ²։

## Աշխարհագրական դիրք
Քաղաքը տեղակայված է Տոկուսիմա պրեֆեկտուրայի` Սիկոկու նահանգի Սիկոկու կղզու վրա։ Նրա հետ սահմանակից են Տակամացու, Սանուկի, Միյոսի, Ավա, Յոսինոգավա քաղաքները և Մաննո, Միկի, Ցուրուգի, Կամիյամա, Նակա գյուղերը։

## Բնակչություն
Քաղաքի բնակչությունը կազմում է 30 701 մարդ (2014 թվականի օգոստոսի 1), իսկ խտությունը` 83,57 մարդ/կմ²։ Բնակչության թվաքանակի փոփոխությունը 1980-ից մինչև 2005 թվականը.

## Խարհրդանիշներ
Քաղաքի խորհրդանիշ ծառը համարվում է Salix babylonica-ն, ծաղիկը` հնդկական լագերստրեմիան, թռչունը` խայտաբղետ փայտփորը։

## Ծանոթագրություններ

## Արտաքին հղումներ
* Официальный сайт

Կատեգորիա:2005 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Ճապոնիայի քաղաքներ
Ալեն դը Բոթոն

**Ալեն դը Բոթոն** (, ), շվեյցարական ծագմամբ բրիտանացի գրող, Թագավորական գրական հասարակության անդամ, փիլիսոփա, հեռուստահաղորդավար և ձեռնարկատեր։ «Սիրո փորձեր» (1997), «Անհանգիստ կարգավիճակ» (2004), «Երջանկության ճարտարապետություն» (2006) անգլալեզու բեսթսելլերների հեղինակ է։ Իր գրքերում, հեռուստահաղորդումներում և ելույթներում Ալեն դը Բոթոնն արծարծում է տարբեր թեմաներ և ժամանակակից կյանքի իր տեսակետերը՝ շեշտը դնելով առօրյա կյանքում փիլիսոփայության կիրառման վրա։

## Կենսագրություն
Ալեն դը Բոթոնը ծնվել է Ցյուրիխում` Ժիլբեր դը Բոթոնի ընտանիքում, որը Սուեզի ճգնաժամի ժամանակ Նասերի հրամանով մի քանի սեֆարդական հրեաների և Բուրգազուրում ծնված կնոջ` Ժակլինի հետ վտարվել է Եգիպտոսից։

## Կրթություն
1991 թվականին Լոնդոնի համալսարանին առընթեր Թագավորական քոլեջում ստացել է փիլիսոփայության մագիստրոսի աստիճան։

## Ստեղծագործություն
Դը Բոթոնն աշխատում է գրական տարբեր ձևաչափերում։ Դրականորեն արձագանքելով իր աշխատանքներին՝ պնդում են, որ նա շատ բարդ փիլիսոփայական գաղափարների հիանալի տարածողն է։ Բացասական արձագանքողները նշում են անկեղծությունը ու գոռոզությունը, ինչպես նաև նրա աշխատանքների անճշտությունը։
* «Սիրո փորձեր» (1993)
* «Ռոմանտիկ շարժում» (1994)
* «Համբուրի´ր և ասա´» (1995)
* «Ինչպե՞ս է Փրուստը կարողանում փոխել Ձեր կյանքը» (1997)
* «Փիլիսոփայության մխիթարությունը» (2000)
* «Ճանապարհորդելու արվեստը» (2002)
* «Անհանգիստ կարգավիճակ» (2004)
* «Երջանկության ճարտարապետություն» (2006)
* «Աշխատելու հաճույքը և ցավը» (2009)
* «Մեկ շաբաթ օդանավակայանում» (2009)
* «Աթեիստների համար կրոն։ Անհավատի` կրոնի օգտագործման ուղեցույցը» (2012)
* «Ինչպե՞ս ավելի շատ մտածել սեքսի մասին» (2012)
* «Արվեստը որպես թերապիա» (2013)
* «Նորություններ։ Օգտագործոզի ձեռնարկ» (2014)

## Ծրագրեր
**«Կյանքի դպրոցը»** (The School of Life), միջազգային սոցիալական ծրագիր, որն իրականացվել է Լոնդոնում, Փարիզում, Ամստերդամում և Մելբուռնում։ «Կյանքի դպրոցը» ծրագրի նպատակն է բացահայտել մարդկանց ինքնակատարելագործման հնարավորությունները և ցույց տալ, թե ինչպես կարող է նրանց կյանքն ավելի հետաքրքիր և հագեցած լինել։

Հարցազրույցներից մեկում դը Բոթոնը նշել է.

Դպրոցի գաղափարն ավանդական համալսարաններին մարտահրավեր նետելն է և գիտելիքները վերաիմաստավորելը՝ դրանք մոտեցնելով իրական կյանքին՝ զերծ մնալով «գիտելիք հանուն գիտելիքի» սկզբունքից։ Կարճ ասած՝ սա մի նախագիծ է, որը մարդկանց փորձում է տալ այն, ինչը, իմ կարծիքով, նրանց պետք է տար համալսարանը՝ ուղղության զգացում և մշակույթի միջոցով կյանքի իմաստություն։

**Կենդանի ճարտարապետություն** (Living architecture), 2009 թվականին մեկնարկած ճարտարապետական նախագիծ, որի շրջանակներում Միացյալ Թագավորությունում ժամանակակից առաջատար ճարտարապետների կողմից կառուցվել են մի շարք նորարարական տներ։

## Ծանոթագրություններ

## Արտաքին հղումներ
* Վալերի Պանյուշկին. «Դպրոցի կյանքը» 
* Հարցազրույց Ալեն դը Բոթոնի հետ

Կատեգորիա:20-րդ դարի գրողներ
Կատեգորիա:21-րդ դարի շվեյցարացի գրողներ
Կատեգորիա:Անգլիացի աթեիստներ
Կատեգորիա:Անգլիացի լրագրողներ
Կատեգորիա:Անգլիացի փիլիսոփաներ
Կատեգորիա:Բրիտանացի գրողներ
Կատեգորիա:Հարվարդի համալսարանի շրջանավարտներ
Կատեգորիա:Հրատարակիչներ
Կատեգորիա:Հրեա փիլիսոփաներ
Կատեգորիա:Շվեյցարացի արձակագիրներ
Կատեգորիա:Շվեյցարացի գրողներ
Կատեգորիա:Շվեյցարացի լրագրողներ
Կատեգորիա:Շվեյցարացի փիլիսոփաներ
Կատեգորիա:Քեմբրիջի համալսարանի շրջանավարտներ
Էրիկա Ստեֆանի

**Էրիկա Ստեֆանի** (, ), իտալական քաղաքական գործիչ, տարածաշրջանային և ինքնակառավարման գործերով, առանց պորտֆելի նախարար (2018—2019)։

## Կենսագրություն
Ծնվել է 1971 թվականի հուլիսի 18–ին Վալդանոյում՝ Վիչինցա գավառում։ Մասնագիտությամբ փաստաբան է. քաղաքական կարիերան սկսել է 1999 թվականին՝ որպես Տրիսինոյի խորհրիդի պատգամավոր։ 2009 թվականին Հյուսիսային լիգայի խորհրդի աջակցությամբ վերընտրվել է և նշանակվել է Տրիսինոի փոխվարչապետ,  քաղաքային պլանավորման և մասնավոր բնակարանային շինարարության պատասխանատու է։

2013 թվականին ընտրվել է Սենատում, 2014 թվականի հուլիսի 15–ից՝ Հյուսիսային լիգա ֆրակցիայի նախագահի փոխարինող։ Նա եղել է ընտրությունների և խորհրդարանական անձեռնմխելիության հարցերի վարչության անդամ, (արդարադատության), կանանց սպանության և սեռական հանցագործությունների վարչապետական հետախուզության անդամ, մեղադրանքի ընթացակարգի խորհրդարանական կոմիտեի, մանուկների և պատանիների հարցերով խորհրդարանական հանձնաժողովի անդամ։ 2018 թվականին Սենատ է ընտրվել Վիչենցա նահանգի միամանդատ օկրուգում  ընտրվել է մեկ մանդատով։

2018 թվականի հունիսի 1–ին ստանձնում է նախարարի պաշտոնը՝ առանց պորտֆելի, տարածաշրջանային և ինքնակառավարման գործերով Կոնտեի կառավարությունում։

2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (տարածաշրջանային և ինքնակառավարման գործերով նոր նախարար է դարձել Ֆրանչեսկո Բոչչան, Էրիկա Ստեֆանին ոչ մի պաշտոն չի ստացել), և սեպտեմբերի 5–ին նոր կաբինետը երդում է տվել։

## Ծանոթագրություններ

## Արտաքին հղումներ
* 

Կատեգորիա:Հունիսի 18 ծնունդներ
Կատեգորիա:1971 ծնունդներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի Հանրապետության սենատորներ
Կատեգորիա:Իտալիայի նախարարներ
Մարիա Պորտուգալացի

**Մարիա Պորտուգալացի** (), Պորտուգալիայի թագուհի։

Իսպանիայի թագավոր Ֆիլիպ II-ի առաջին կինը։

## Կենսագրություն
Պորտուգալիայի թագավոր Ժուան III-ի և Եկատերինա Ավստրիացու դուստրն էր։ 1543 թվականին տեղի ունեցավ Մարիայի և Ֆիլիպի ամուսնական արարողությունը։ Քանի որ նրանք մոտ բարեկամներ էին (նրանք հայրական և մայրական կողմերից զարմիկներ էին), ամուսնության համար նրանց հարկավոր էր Հռոմի պապի թույլտվությունը, որը տրվեց առանց խոչընդոտների։ Նա լույս աշխարհ բերեց թագաժառանգ Դոն Կարլոսին, ով հոգեպես և ֆիզիկապես վատառողջ էր, որի պատճառը գուցե ամուսինների մոտ բարեկամական կապն էր։ Մարիան մահացել է որդու ծնվելուց որոշ ժամանակ անց։

## Ծանոթագրություններ


## Գրականություն
* *Kamen, Henry*. Philip of Spain. — Yale University Press. 1998. — ISBN 978-0-300-07800-8.



Կատեգորիա:Ծննդաբերելիս մահացածներ
Կատեգորիա:Պորտուգալիայի թագուհիներ
Կատեգորիա:Թագավորների դուստրեր
Ուիլյամ Հենրի Մարգեթսոն

**Ուիլյամ Հենրի Մարգեթսոն** (, ), անգլիացի նկարիչ ու պատկերազարդող, որը հատկապես հայտնի է կանացի գեղագիտական դիմանկարներով։

## Կյանք և աշխատանք
Ծնվել է Լոնդոնում, կրթություն ստացել Դալիչի քոլեջում, այնուհետև Արվեստների թագավորական քոլեջում ու Գեղարվեստի թագավորական ակադեմիայում։ 1885 թվականին առաջին անգամ ցուցադրվել է թագավորական ակադեմիայում, հետագայում նաև բրիտանացի նկարիչների թագավորական ընկերությունում, յուղանկարիչների թագավորական ինստիտուտում ու Գրոսվենոր պատկերասրահում։

Մարգեթսոնը նկարել է յուղաներկով և ջրաներկով ու իր համար անուն ստեղծել ժամանակակից վարսահարդարում ու գլխարկներ կրող գեղեցիկ կանանց դիմանկարներով։ Ստեղծել է նաև կրոնական և այլաբանական թեմաներով աշխատանքներ։ Սկզբում աշխատել է ակադեմիական, Վիկտորյական ոճով, հետագայում օգտագործել պոստիմպրեսիոնիզմին ու պրեռաֆայելիտներին բնորոշ թեթև վրձնահարվածներ՝ հատկապես ոգեշնչվելով Լոուրենս Ալմա-Թադեմայից։ Ամենահաջողված նկարներից է «Ծովն ունի իր մարգարիտները» կտավը, որը նա ցուցադրել է 1897 թվականին Թագավորական ակադեմիայում․ այժմ գտնվում է Ավստրալիայում, Նոր Հարավային Ուելսի պատկերասրահում։

Ալֆրեդ Թեննիսոնի դիմանկարը գտնվում է Լոնդոնի Դիմանկարների ազգային պատկերասրահում։

Աշխատել է նաև որպես գրքեր պատկերազարդող։ Ամուսնացել է նկարչուհի Հելեն Հաթթոնի հետ, որի հետ ծանոթացել է պատկերազարդման նախագծի վրա աշխատելիս։ Սկզբում ապրել ու աշխատել է Լոնդոնում, Հետագայում՝ Բլուբերիում ու Ուոլինգֆորդում։ Մահացել է Օքսֆորդշիրի Ուոլինգֆորդ քաղաքում 1940 թվականին, 78 տարեկան հասակում։

## Պատկերասրահ

Պատկեր:The Sea Hath its Pearls 1897 - William Henry Margetson.jpg|Ծովն ունի իր մարգարիտները
Պատկեր:William Henry Margetson The Seashore 1900.jpg|Ծովեզր
Պատկեր:William Henry Margetson A summer evening.jpg|Ամառային երեկո
Պատկեր:Poseidon's mistress on the shore.jpg|Պոսեյդոնի սիրուհին ափի վրա
Պատկեր:Margetson William Henry At The Cottage Door.jpg|Քոթեջի դռան մոտ
Պատկեր:William henry margetson a new day.jpg|Նոր օր
Պատկեր:William Henry Margetson A stitch in time 1915.jpg|Կար
Պատկեր:William Henry Margetson Girl by a Lock.jpg|Աղջիկն ամբարտակի մոտ
Պատկեր:Cinderella and the Fairy Godmother.jpg|Մոխրոտիկն ու կախարդ կնքամայրը
Պատկեր:Margetson faith.jpg|Հավատ
Պատկեր:William Henry Margetson The Amulet.Jpeg|Թալիսման
Պատկեր:Williamhenry-margetson nora.jpg|Նորա
Պատկեր:Margetson tennyson.jpg|Լորդ Ալֆրեդ Թենիսոն
Պատկեր:Helen hatton.jpg|Հելեն Հաթթոն


## Ծանոթագրություններ

## Արտաքին հղումներ
* Margetson on Artists and Art
* Short biography 

Կատեգորիա:1860 ծնունդներ
Կատեգորիա:1940 մահեր
Կատեգորիա:Անգլիացի նկարիչներ
Կատեգորիա:Բրիտանացի պատկերազարդողներ
Եկատերինա Ավստրիացի

**Եկատերինա (Կատա****լինա) Ավստրիացի** (*Catalina de Austria*),  Ավստրիայի դքսուհի, Իսպանայի  ինֆանտա և Բուրգունդիայի թագուհի։ Պորտուգալիայի թագավոր Ժուան III-ի կինը։ Որդու մահից հետո խնամել է թոռանը՝ Սեբաստիան I-ին։

## Կենսագրություն
Եկատերինան Բուրգունդիայի դուքս Ֆիլիպ IV-ի և Կաստիլիայի թագուհի Խուանա I-ի  կրտսեր դուստրն էր։ Նրա եղբայրներից Կառլոս V-ը և Ֆերդինանդ I-ը  եղել են  Սրբազան Հռոմեական կայսրության կայսրեր, իսկ քույրերից Էլեոնորան՝ Պորտուգալիայի այնուհետև՝ Ֆրանսիայի թագուհի, Իզաբելլան՝ Դանիայի, Նորվեգիայի և Շվեդիայի թագուհի և Մարիան՝ Վենգրիայի թագուհի։

Եկատերինան ծնվել է հոր մահից հետո։ Նրա մայրը նույնիսկ ամուսնու կենդանության օրոք  հոգեպես անհավասարակշիռ վիճակում էր, իսկ ամուսնուց հետո դարձավ անկառավարելի։ Խուանան երեխային վերաբերվում էր որպես ամուսնուց մնացած վերջին հիշատակի։ Նա կարծում էր, որ երեխայի շուրթերով ամուսինն է խոսում իր հետ։ Երեխայի մահճակալը տեղադրված էր Խուանայի մահճակալի և լուսամուտի միջև։ Երեխայի միակ զբաղմունքը լուսամուտից դուրս նայելն էր։ Հասուն տարիքում, երբ աղջկան տեղափոխեցին պալատ նախաամուսնական պատրաստություններ տեսնելու, բոլորը նկատելի դարձավ նրա անադեկվատ պահվածքը։

## Ընտանիք
1525 թվականի փետրվարի 10-ին նա ամուսնացավ Պորտուգալիայի թագավոր Ժուան III-ի հետ։ Ունեցել է իննը երեխա, որոնցից միայն  երկուսն են հասել հասունության տարիքի։

* Աֆոնսու (1526)
* Մարիա (1527—1545),  Իսպանիայի թագավոր Ֆիլիպ II-ի առաջին կինը
* Իզաբելլա(1529)
* Բեատրիսա (1530)
* Մանուել (1531—1537)
* Ֆիլիպ (1533—1539)
* Դինիշ (1535—1537)
* Ժուան Մանուել (1537—1554), от его брака с Խուանա Ավստրիացու հետ ամուսնությունից ծնվել է Սեբաստիան թագավորը
* Անտոնիո  (1539—1540).

## Ծանոթագրություններ

Կատեգորիա:Հետմահու երեխաներ
Կատեգորիա:16-րդ դարի Եվրոպայի առաջնորդներ
Կատեգորիա:Թագավորների դուստրեր
Բիլի Փորթեր

**Բիլի Փորթեր** (, ), ամերիկացի դերասան, երգիչ և դրամատուրգ։ «Թոնի», «Գրեմմի» և «Էմմի» մրցանակների դափնեկիր, ինչպես նաև «Ոսկե գլոբուս» մրցանակի կրկնակի հավակնորդ։

## Վաղ տարիներ
Բիլի Փորթերը ծնվել է 1969 թվականի սեպտեմբերի 21-ին Փենսիլվանիայի Փիթսբուրգում քաղաքում, Ուիլյամ Փորթերի և Քլորինդա Փորթերի ընտանիքում։ Նա ունի քույր՝ ՄերիՄարթա Ֆորդ Դյենգը։ Նրա հայրը թողել է ընտանիքը, երբ Փորթերը եղել է մեկուկես տարեկան, ինչից հետո նրա մայրը կրկին ամուսնացել է։ Փորթերը լքել է տունը 17 տարեկան հասակում, խորթ հոր կողմից բռնության պատճառով։ Նա ավարտել է Կարնեգի Մելոն համալսարանին կից գեղարվեստի քոլեջը, որտեղ ստացել է բակալավրի աստիճան, ինչպես նաև սովորել է սցենարային վարպետություն Լոս Անջելեսի Կալիֆոռնյայի համալսարանում։

## Կարիերա
Փորթերը կարիերան սկսել է թատերական բեմում՝ հայտնվելով այնպիսի բեմադրություններում, ինչպիսիք են «Տիկին Սայգոնը», «Հինգ տղա՝ Մո անունով», «Բրիոլին» և «Վենետիկի վաճառականը»։ Փոքր դերեր է ունեցել «Ոչ բոլորի նման», «Առաջին կանանց ակումբ», «Պրակտիկանտ» «Կոտրված սրտերի ակումբ։ Ռոմանտիկ կատակերգություն» ֆիլմերում, ինչպես նաև մասնակցել է «Անաստասիա» մուլտֆիլմի հնչյունավորմանը։

2018 թվականից սկսած Փերթերը նկարահանվել է FX հեռուստաալիքի թողարկած «Դիրք» հեռուստասերիալում։ Դերը նրան բերել է «Էմմի» մրցանակը՝ դրանով նրան դարձնելով առաջին սևամորթ բացահայտ գեյ դերասան, որը գլխավոր անվանակարգում հաղթել է «Էմմի» մրցանակը, ինչպես նաև «Ոսկե գլոբուս», «Հեռուստատեսային քննադատների ընտրություն» անվանակարգերը և հեռուստատեսային քննադատների ասոցիացիան։ 2018 թվականին նաև հայտնվել է «Ամերիկյան սարսափ պատմություն» սերիալի ութերորդ եթերաշրջանում՝ «Ապոկալիպսիս» անվանումով։

2020 թվականին Փորթերը նկարահանվել է Միգել Արտետայի «Գլամուրային բոսեր» կատակերգությունում։ Նրա ապագա նախագծերի թվում են ռեժիսոր Քեյ Քենոնի «Մոխրոտիկ» ֆիլմում, որտեղ նա կատարելու է կնքամայր փերիի դերը, ինչպես նաև «Մթնշաղի գոտի» սերիալի երկրորդ եթերաշրջանում։

## Անձնական կյանք
[thumb|upright=0.8|Փորթերը 2019 թվականին [Նյու Յորքի փրայդ-շքերթի ժամանակ]]
Փորթերը բացահայտ գեյ է։ 2017 թվականի հունվարի 14-ին ամուսնացել է իր գործընկեր Ադամ Սմիթի հետ 8 տարվա հարաբերություններից հետո։

Փորթերը քրիստոնյա է։

## Սկավառակագրություն
### Ստուդիական ալբոմներ
* *Billy Porter* (1997)
* *At the Corner of Broadway + Soul* (2005)
* *Billy’s Back on Broadway* (2014)
* *Billy Porter Presents the Soul of Richard Rodgers* (2017)

### Սինգլներ
* «Show Me» / «What Iz Time» (1997)
* «Awaiting You» / «Time (Live)» (2005)
* «Edelweiss» (2017)
* «Love Yourself» (2019)

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի երգիչներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Սիլվերադո (ֆիլմ)

«**Սիլվերադո»** (), ռեժիսոր Լոուրենսա Կեզդանի վեստերն ժանրի ամերիկյան կինոֆիլմ։ Ստացել է Օսկարի անվանակարգերի 2 մրցանակ՝ լավագույն ձայնի և  սկզբնական սաունդթրեքի համար։ IMDb. կայքի կարծիքով 100 լավագույն վեստերների ցանկում է։

## Սյուժե
Սիլվերադոն քաղաք է, որտեղ բացարձակապես ձգտում են բոլորը։ Բայց այնտեղ հասնելը բոլորին չէ, որ հաջողվում է։ Ճանապարհը լի է վտանգներով։ Միայն վտանգի առաջ չվարանողը՝ միայն ամենաուժեղը և համարձակը կարող է հասնել այնտեղ։

## Դերերում
* Քևին Քլայն՝ Պեյդեն
* Սքոթ Գլեն՝ Էմմետտ
* Քևին Քոսթներ՝ Ջեյք
* Դենի Գլովեր՝ Մել Ջոնսոն
* Ջոն Քլիզ
* Ռոզաննա Արկետ՝ Խաննա
* Բրայան Դեննեխի
* Ջեֆ Գոլդբլում՝ Սլիկ
* Լինդա Հանթ՝ Ստելլա
* Ջեֆ Ֆեյի՝ Տայրի
* Րիչարդ Ջենկինս՝ Կելլի
* Ամանդա Ուայս
* Ջոն Կեզդան
* Ջեյք Կեզդան
* Մեգ Կեզդան
* Բրայոն Ջեյմս՝ Խոբարտ
* Մարվին Ջեյ Մակինտայր
* Շեբ Բուլի
* Ջեյմս Գեմմոն՝ Դոուսոն

## Պարգևներ և անվանակարգեր
**պարգևներ**

* **[[Վենետիկի կինոփառատոն]] 1985**
** Երիտասարդ Վենետիկի մրցանակ՝ Հատուկ հիշատակություն՝ Լոուրենս Կեզդան

**անվանակարգեր**

* «**Օսկար» 1986**
** լավագույն երաժշտությունը՝ Բրյուս Բրյուտոն
** լավագւյն ձայնը՝ Դոնալդ Օ. Միտչելլ, Րիք Քլայն,  Քևին Օ՚Քոննել, Դեվիդ Մ. Ռոննե
* **Casting Society of America 1986**
** Best Casting for Feature Film, Drama — Ուոլիս Նիկիտա

## Ծանոթագրություններ

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան վեստերն ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում 1880-ականներին
Ելենա Մրոզովսկայա

**Ելենա Լուկինիչնա Մրոզովսկայա** (ծննդյամբ` Կնյաժևիչ, ), չեռնոգորյան ծագմամբ առաջին պրոֆեսիոնալ ռուս լուսանկարիչներից մեկը, մանկավարժ։

## Կյանք և կարիերա
Մրոզովսկայան սկզբում աշխատել է որպես ուսուցիչ և վաճառող։ Եղել է սիրողական լուսանկարիչ։ 1892 թվականին ավարտել է ԿՌՏԸ–ին (Կայսերական ռուսական տեխնիկական ընկերություն) կից լուսանկարչության V բաժնի դասընթացները։ Նա ուսումն ավարտել է Փարիզում՝ Նադարի մոտ, որը հետաքրքրվում էր գեղարվեստական լուսանկարչությամբ։ Վերադառնալով Սանկտ Պետերբուրգ` 1894 թվականին նա բացել է ստուդիա։ 1897 թվականից Ելենան հանդիսանում էր Սանկտ Պետերբուրգի Ռուսաստանի կանանց փոխադարձ բարեգործական ընկերությանը կից Կանանց լուսանկարչական ակումբի անդամ։ 1913 թվականին Մրոզովսկայայի ֆոտոստուդիան վերափոխվեց «Ռուս-սլավոնական կանանց գեղարվեստի և լուսանկարչութան Ելենա ստուդիա», որը հետագայում պետք է դառնար «Կանանց աշխատանքի տան» մի մասը։ 1920 թվականին նա բնակվում էր Սերովոյի շրջանում։ Մահացել է 1941 թվականին Ռեպինոյում։

## Ֆոտո
Մրոզովսկայայի լուսանկարների շարքում էին Նիկոլայ Ռիմսկի-Կորսակովը, Մաթիլդա Կշեսինսկայան, Վերա Կոմիսարժևսկայան, Անաստասիա Վյալցևան և այդ տարիների այլ նկարիչներ, գրողներ և դերասաններ։ 1896 թվականի սկզբին նրա կողմից կատարված Սանկտ Պետերբուրգի կոնսերվատորիայի լուսանկարը, համարվում է կոնսերվատորիայի ամենավաղ շրջանի պատկերներից մեկը։ 1897 թվականին նրան անվանակոչեցին Կայսերական երաժշտական ընկերության պաշտոնական լուսանկարիչ։ 1897 թվականին նա նվաճեց բրոնզե մեդալ Ստոկհոլմի միջազգային ցուցահանդեսում, իսկ 1900 թվականին Փարիզում անցկացվող Համաշխարհային ցուցահանդեսում, արծաթե մեդալ, 1898 թվականին մասնակցել է ԿՌՏԸ-ի հինգերորդ լուսանկարչական ցուցահանդեսին, 1905 թվականին Լիեժի համաշխարհային ցուցահանդեսին, և 1911 թվականին Սանկտ Պետերբուրգի «Լուսանկարչական նորություններ» ամսագրի առաջին ցուցահանդեսին։ 1897 թվականին Ելենան արժանացավ «Սանկտ Պետերբուրգի կոնսերվատորիայի լուսանկարիչ» պատվավոր կոչմանը։ 1903 թվականին Ելենա Մրոզովսկայան հրավիրվեց Ձմեռային պալատ՝ նկարելու Նիկոլայ II-ի արքունիքի կողմից կազմակերպված ամենաշքեղ տոնակատարությանը մասնակցող բարձր դասի անձանց։ Նա համարվում է Կայսերական տեխնիկական ընկերության լիիրավ անդամ։

## Հավաքածուներ և ցուցանմուշներ
thumb|Իշխանուհի Օլգա Օռլովան պարահանդեսի ժամանակ, 1903 թվական
Նրա լուսանկարներից մեկը՝ 1903 թվականին Ձմեռային պալատում անցկացված պարահանդեսի ժամանակ արքայադուստր Օլգա Օրլովայի գլխազարդով գունավոր լուսանկարը գտնվում է Էրմիտաժի հավաքածուի մեջ։ 2003 թվականին այն Էրմիտաժ է տեղափոխվել Լոնդոնի Սոմերսեթ հաուսից Սանկտ Պետերբուրգի երեքհարյուրամյակի տոնակատարություններին նվիրված շարժական ցուցահանդեսի ժամանակ։ Նրա մեկ այլ գունավոր լուսանկարը՝ «Փոքրիկ աղջկա դիմանկարը», գտնվում է Մոսկվայի լուսանկարների տան հավաքածուի մեջ և ներկայացվել է Ամստերդամում 2013 թվականի սկզբին՝ Ռուսաստանի մշակույթի նախարարության կողմից կազմակերպված ցուցահանդեսի շրջանակներում։ Մրոզովսկու շատ լուսանկարներ պահվում են Սանկտ Պետերբուրգի կոնսերվատորիայի և Մոսկվայի Մ. Գլինկայի անվան երաժշտական մշակույթի թանգարանի հավաքածուներում։ Մի քանի լուսանկարներ էլ գտնվում են Ռուսաստանի գրականության և արվեստի պետական արխիվի հավաքածուներում։

## Ծանոթագրություններ

Կատեգորիա:Կին լուսանկարիչներ
Կատեգորիա:Խորհրդային լուսանկարիչներ
Կատեգորիա:19-րդ դարի կին արվեստագետներ
Կատեգորիա:Խորհրդային մանկավարժներ
Հելեն Հովարդ Հաթթոն

**Հելեն Հովարդ Հաթթոն** (հետագայում՝ Հելեն Հովարդ Մարգեթսոն) (), 19-րդ դարավերջի անգլիացի նկարչուհի։

## Վաղ կյանք
Ծնվել է 1859 թվականի հունվարի 16-ին Անգլիայի Բրիստոլ քաղաքում, վիպասան Ջոզեֆ Հաթթոնի դուստրն էր։

## Նկարչուհի
1878 թվականի հոկտեմբերին լույս տեսած «Bath Chronicle» և «Weekly Gazette» թերթերում նշվում է, որ «տասնվեց տարեկան մի խելացի աղջիկ՝ վիպասան Ջոզեֆ Հաթթոնի դուստրը, արդեն գլուխգործոց է ստեղծել։ Նրա նկարն ընդունվել ու ցուցադրվել է ԱՄՆ-ում Չիկագոյի ցուցահանդեսում»։

1885 թվականին Լոնդոնի յուղաներկերով նկարող նկարիչների ինստիտուտում ցուցադրել է «Մութի ու լույսի միջև» կտավը։ 1895 թվականին Լոնդոնի թագավորական ակադեմիայում ցուցադրել է «Տիկին Ուոլտեր Էլլիս» դիմանկարը։

«Women's Franchise»-ն հաղորդում էր, որ Հաթթոնը ներդրում է ունեցել վաճառքի համար ստեղծված պատկերազարդ էջանշանների հարցում, որոնք ցուցադրվել են 1907 թվականին «Կանանց սոցիալ-քաղաքական միության» ցուցահանդեսում։

## Ընտանեկան կյանք
1889 թվականի հունիսի 20-ին Լոնդոնում ամուսնացել է գործընկերոջ՝ Ուիլյամ Հենրի Մարգեթսոնի հետ։ Ամուսինը մահացել է 1940 թվականին, իսկ ինքը՝ 1955 թվականի հոկտեմբերի 24-ին, 96 տարեկան հասակում, Օքսֆորդշիրի Գորինգ-օն-Թեմզ գյուղի ծերանոցում։

## Ծանոթագրություններ

## Արտաքին հղումներ

Կատեգորիա:1859 ծնունդներ
Կատեգորիա:1955 մահեր
Կատեգորիա:Անգլիացի նկարչուհիներ
Կատեգորիա:Երկարակյացներ
Դադի Ֆրեյր Պետուրսոն

**Դադի Ֆրեյր Պետուրսոն** (), հայտնի է նաև որպես **Daði Freyr** կամ **Daði**, ), իսլանդացի երաժիշտ, որն ապրում է Գերմանիայի Բեռլին քաղաքում։ Նա իր Gagnamagnið խմբի հետ ներկայացրել է Իսլանդիան Եվրատեսիլ 2020 երգի մրցույթին՝ «Think About Things» երգով։

## Վաղ տարիներ
Դադին ծնվել է Ռեյկյավիկում, բայց տեղափոխվել Դանիա՝ ապրելով այնտեղ մինչև ինը տարեկան դառնալը։ Հետո նրա ընտանիքը տեղափոխվել է Իսլանդիա և հաստատվել Իսլանդիայի Սյուդյուրլանդում։ Դադին ավարտել է Fjölbrautaskóli Suðurlands քոլեջը 2012 թվականին և 2017 թվականին ստացել երաժշտության մենեջմենտի և ձայնային  արտադրության բակալավրի աստիճանը Բեռլինում։

## Երաժշտական կարիերա
### Söngvakeppnin և Եվրատեսիլ
2017 թվականին Դադին մասնակցել է «Söngvakeppnin»-ին (մրցույթ, որի արդյունքում որոշվում է, թե ով է ներկայացնելու Իսլանդիան Եվրատեսիլ երգի մրցույթում) «Hvað með það?» երգով։ Նա ելույթ է ունեցել իր կնոջ՝ Արնի Ֆյոլա Ասմունդսդոտիրի () և Gagnamagnið-ի հետ։ Նրանք երկրորդ հորիզոնական են զբաղեցրել, պարտվելով միայն Սվալային, ով հանդես էր եկել «Paper» երգով։

Դադի Ֆրեյրը և նրա Gagnamagnið խումբը մասնակցել են նաև «Söngvakeppnin»-ին՝ «Gagnamagnið» երգով ()։ 2020 թվականին նրանք հաղթել են մրցույթը և ներկայացնելու են Իսլանդիան Եվրատեսիլ 2020 երգի մրցույթին։

## Անձնական կյանք
Դադի Ֆրեյրն ամուսնացած է երաժիշտ Արնի Ֆյոլա Ասմունդսդոտիրի հետ, և նրանք մի դուստր ունեն, ով ծնվել է 2019 թվականին։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

## Ծանոթագրություններ

Կատեգորիա:21-րդ դարի երգիչներ
Կատեգորիա:Ապրող անձինք
Կատեգորիա:Եվրատեսիլ երգի մրցույթի մասնակիցներ
Կատեգորիա:Իսլանդացի երաժիշտներ
Կատեգորիա:Իսլանդացի երգիչներ
Ստանիսլավ Բոգդանովիչ

**Ստանիսլավ Էդվարդովիչ Բոգդանովիչ** (, ), ուկրաինացի շախմատիստ, գրոսմայստեր (2017)։

## Կենսագրություն
Ծնվել է 1993 թվականին Օդեսա քաղաքում, ավարտել է «Օդեսայի իրավաբանական ակադեմիա» ազգային համալսարանը։

## Արդյունքների աղյուսակ
*Եվրոպայի մինչև 12 տարեկանների պատանեկան առաջնության արծաթե մեդալակիր
*Ուկրաինայի մինչև 18 տարեկանների պատանեկան առաջնության չեմպիոն
*Օդեսայի չեմպիոն (2010)
*Արագ շախմատի Ուկրաինայի չեմպիոն

## Վարկանիշի փոփոխության գրաֆիկ

## Մահ
2020 թվականի մարտի 5-ի երեկոյան Մոսկվայի արևմտյան մասում գտնվող բնակարաններից մեկում հայտնաբերվել է  Ստանիսլավ Բոգդանովիչի և իր ընկերուհու, նույնպես շախմատիստ՝  18-ամյա ուկրաինուհի Ալեքսանդրա Վերնիգորայի դիերը։ Ըստ նախնական հետազոտության նրանց վրա բռնության հետքեր չեն եղել, և մահվան պատճառը հանդիսացել է շնչահեղձությունը։

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաներտ chessgames.com կայքում 
* Անձնական քարտը 365chess.com կայքում

Կատեգորիա:Ուկրաինացի շախմատիստներ
Կատեգորիա:Շախմատի գրոսմայստերներ
Կատեգորիա:Ուկրաինացի գրոսմայստերներ
Gagnamagnið

**Gagnamagnið** կամ **Daði & Gagnamagnið** (), իսլանդական խումբ, որի ֆրոնտմենը Դադի Ֆրեյր Պետուրսոնն է։ Նրանք ներկայացնելու են Իսլանդիան Եվրատեսիլ 2020 երգի մրցույթին՝ «Think About Things» (Gagnamagnið) երգով։

## Պատմություն
Gagnamagnið-ը Դադի Ֆրեյրի հետ միասին մասնակցել է «Söngvakeppnin 2017» մրցույթին «Is This Love?» () երգով՝ Իսլանդիան Եվրատեսիլ 2017 երգի մրցույթին ներկայացնելու համար։ Նրանք երկրորդ հորիզոնական են զբաղեցրել, պարտվելով միայն Սվալային, ով հանդես էր եկել «Paper» երգով։

2020 թվականին նրանք վերադարձել են Söngvakeppnin՝ այս անգամ ներկայանալով որպես «Daði & Gagnamagnið»։ Նրանք հաղթել են մրցույթը «Think About Things» () երգով և ներկայացնելու են Իսլանդիան Եվրատեսիլ 2020 երգի մրցույթին, որը տեղի է ունենալու Նիդերլանդների Ռոտերդամ քաղաքում։

## Հետարտադրություն
Խմբի կազմում են եղբայրներ Դադի Ֆրեյր Պետուրսոնը ()`առաջնային վոկալ և Սիգրուն Բիրնա Պետուրսդոտիրը ()`բեք վոկալ, Դադիի կինը՝ Արնի Ֆյոլա Ասմունդսդոտիրը ()՝ պարուհի և նրանց ընկերները՝ Հուլդա Կրիստին Կոլբրուարդոտիրը (), Ստեֆան Հաննեսոնը () և Յոհան Սիգուրդըր Յոհանսոնը ()։

## Սկավառակագրություն
### Սինգլներ

#### Որպես Daði & Gagnamagnið

## Ծանոթագրություններ

Կատեգորիա:Իսլանդական երաժշտական խմբեր
Կատեգորիա:Իսլանդիան Եվրատեսիլ երգի մրցույթում
Կատալինա Միկելա Ավստրիացի

**Կատալինա Միկելա  Ավստրիացի**  (, ),  Իսպանիայի ինֆանտա և հերցոգուհի։

Կարլ Էմանուել-ի կինը, Վիկտոր Ամադեուսի մայրը։

## Կենսագրություն
Իսպանիայի թագավոր Ֆիլիպ II-ի և նրա երրորդ կնոջ՝ Էլիզաբետ Վալուայի դուստրը։ Մորական տատը Եկատերինա Մեդիչին էր, ում պատվին անվանակոչեցին աղջկան։ Նա մեկ տարեկան էր, երբ դժվար ծննդաբերությունից հետո մահացավ մայրը։ Կատալինան և նրա ավագ քույրը՝ Իզաբելլա Կլարա Եվգենիան մեծացել են իրենց հոր կողքին, իսկ նրանց խնամքով զբաղվում էր Մարի դե Մեսսան։

1585 թվականի մարտի 18-ին Կատալինա Միկելան ամուսնացավ Սարագոսայի դուքս Կարլ Էմանուիլ Սավոյացու հետ և լքեց իսպանական պալատը։ Ամուսնությունից հետո Կատալինան այլևս չտեսավ հորը։ Չնայած տարածությանը, նա մինչև հոր մահը նամակագրական կապ ուներ նրա և ընտանիքի մնացած անդամների հետ։

Կատալինան ունեցել է տասը երեխա և հոգսաշատ առօրյա։ Նա մահացավ 1597 թվականի նոյեմբերի 6-ին, երեսուն տարեկան հասակում՝  վաղաժամ ծննդաբերության պատճառով։ Այդ ժամանակ նա լույս աշխարհ բերեց Թոմաս Սավոյացուն, ով հետագայում պիտի դառնար արքայազն Եվգենի Սավոյացու  պապը։ Չնայած Կատալինային վիճակված էր իր մոր ճակատագիրը, այնուամենայնիվ, նա կատարեց իր պարտքը և Սավոյի գահին ժառանգորդ պարգևեց։

## Երեխաներ

* Ֆիլիպ Էմանուիլ (1586—1605);
* Վիկտոր-Ամադեյ I (1587—1637), Սավոյի դուքս
* Իմանուիլ-Ֆիլիբերտ (1588—1624), Սիցիլիայի փոխարքա
* Մարգարիտա Սավոյացի (1589—1655)
* Իզաբելլա (1591—1626);
* Մորիս (1593—1657)
* Մարիա Ապոլոնիա (1594—1656)
* Ֆրանսուազա Կատերինա (1595—1640)
* Թոմաս Ֆրանսիսկ(1596—1656)

## Ծանոթագրություններ

Կատեգորիա:Թագավորների դուստրեր
Think About Things

«**Think About Things**», իսլանդացի երգիչ Դադի Ֆրեյր Պետուրսոնի և նրա Gagnamagnið խմբի երգ։ Այն թողարկվել է 2020 թվականի հունվարի 10-ին իսլանդական «**Gagnamagnið**» անվանմամբ։ Երգն ընտրվել է Եվրատեսիլ 2020 երգի մրցույթին Իսլանդիան ներկայացնելու համար, որը տեղի է ունենալու Նիդերլանդների Ռոտերդամ քաղաքում։ Խումբն ելույթ է ունենալու երգի անգլերեն տարբերակով։

## Եվրատեսիլ երգի մրցույթ

Դադի Ֆրեյրը և նրա Gagnamagnið խումբը մասնակցել են նաև «Söngvakeppnin»-ին՝ «Gagnamagnið» երգով ()։ 2020 թվականին նրանք հաղթել են մրցույթը և ներկայացնելու են Իսլանդիան Եվրատեսիլ 2020 երգի մրցույթին։

## Տեսահոլովակ
Երգի տեսահոլովակը (անգլերեն) թողարկվել է 2020 թվականի փետրվարի 14-ին։

## Ծանոթագրություններ

Կատեգորիա:Իսլանդիան Եվրատեսիլ երգի մրցույթում
Անգեղակոթի խաչքարադաշտերի վիմական արձանագրությունների ցանկ

մինի|Անգեղակոթի Սուրբ Վարդան սրբավայր|alt=
Ստորև ներկայացված է Սյունիքի մարզի Անգեղակոթ գյուղի խաչքարադաշտերի արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Օտտոն Բյոտլինգք

**Օտտոն Բյոտլինգք** (, ), ռուս հնդկաբան, սանսկրոտագետ։

## Կենսագրություն
Օտտոն Բյոտլինգքը ծնվել է 1815 թվականի մայիսի 30-ին, Սանկտ-Պետերբուրգ քաղաքում։ Ընդհանուր կրթությունը ստացել է Սուրբ Պետրոսի անվան ուսումնարանում 1822-1829 թվականներին։ Սովորել է Սանկտ-Պետերբուրգի համալսարանում, որտեղ ուսումնասիրել է արաբերեն, պարսկերեն և սանսկրիտերեն։ Այնուհետև շարունակել է Գերմանիայում, սկզբից Բեռլինում, ապա 1839-1842 թվականներին՝ Բոնում։

1842 թվականին վերադառնում է Ռուսական կայսրություն և անդամագրվում Կայսերական գիտությունների ակադեմիային, իսկ 1855 թվականին դարձել է մշտական անդամ։ 1860 թվականին ստացել է խորհրդականի, իսկ ավելի ուշ գաղտնի խորհրդականի կոչում։

1863 թվականին հրատարակել է  «Indianische Sprüche», որտեղ ներկայացված է 8-րդ դարի հնդիկ բանաստեղծ Ամարուի ստեղծագործությունների ժողովածուն։

1868 թվականին գնացել է Յեն, իսկ 1885 թվականին՝ Լայպցիգ, որտեղ մնացել է ընդհուպ մինչև իր մահը։

Օտտոն Բյոտլինգքը մահացել է 1904 թվականի մարտի 19-ին (ապրիլի 1)։

## Գիտական գործունեություն
Բյոտլինքը 19-րդ դարի խոշոր գիտնականներից էր։ Նրա աշխատանքները մեծ ներդրում ունեն հնդկական գրականության մեջ։

* *Vopadevas Grammatik* (Սանկտ-Պետերբուրգ, 1847 թվական)
* *Über die Sprache der Jakuten*  (3 հատորով, Սանկտ-Պետերբուրգ,1849—1851 թվականներ)
* *Indische Sprüche* ( Սանկտ-Պետերբուրգ, 1863—1865 թվականներ)
* քննադատական հոդվածներ ր թարգմանություններ  (Սանկտ-Պետերբուրգ, 1889 թվական)
* թարգմանություններ (Սանկտ-Պետերբուրգ, 1889 թվական)

## Ծանոթագրություններ

## Գրականություն
* 

## Արտաքին հղումներ
* 
* Энциклопедия Петришуле: Бетлинг, Оттон Николаевич.



Կատեգորիա:1815 ծնունդներ
Կատեգորիա:1904 մահեր
Կատեգորիա:Անձինք այբբենական կարգով
Կատեգորիա:Ապրիլի 1 մահեր
Կատեգորիա:Գերմանացի բանասերներ
Կատեգորիա:Գիտնականներ այբբենական կարգով
Կատեգորիա:Լայպցիգ քաղաքում մահացածներ
Կատեգորիա:Հունիսի 11 ծնունդներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ռուս լեզվաբաններ
Կատեգորիա:Ռուս հնդկաբաններ
Կատեգորիա:Ռուսական կայսրության բանասերներ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Կատեգորիա:Սանկտ Պետերբուրգի պետական համալսարանի շրջանավարտներ
Ան Լինդե

**Ան Լինդե** (, ), շվեդ քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ, 2019 թվականի սեպտեմբերի 10-ից Շվեդիայի արտգործնախարարը։

## Գործունեություն
2016 թվականի մայիսի 25-ից Լյովենի կառավարության Եվրոպական Միության և առևտրի հարցերով նախարարն է։ Մինչ այդ Լինդեն ներքին գործերի նախարարությունում զբաղեցրել է պետական քարտուղարի պաշտոնը, ինչպես նաև աշխատել է Արդարադատության նախարարությունում՝ պետական քարտուղարի պաշտոնում։ 2013-2014 թվականներին զբաղեցրել Է Բրյուսելում Եվրոպական սոցիալիստների կուսակցության միջազգային դեպարտամենտի ղեկավարի պաշտոնը։ Այդ կազմակերպությունը միավորում է բոլոր սոցիալ-դեմոկրատական կուսակցությունները ԵՄ-ում։

2000-2013 թվականներին եղել է Շվեդիայի Սոցիալ-դեմոկրատական կուսակցության միջազգային քարտուղարը։ Նույն ժամանակահատվածում զբաղեցրել է Ուլոֆ Պալմեի միջազգային կենտրոնի փոխնախագահի պաշտոնը։ 1990-ական թվականների ընթացքում Լինդեն աշխատել է տարբեր պետական հաստատություններում, այդ թվում՝ քաղաքացիական հարցերով նախարարությունում։ Եղել է Եվրամիության հարցերով նախարար Մատս Հելշտրեմի և արտաքին գործերի և պաշտպանության նախարար Բյորն ֆոն Սյուդովի քաղաքական խորհրդականը։

## Անձնական կյաք
1989 թվականին ամուսնացել է Մաթս Էրիկսոնի հետ։ Ունի երկու երեխա։

## Ծանոթագրություններ

## Արտաքին հղումներ
* Ան Լինդեն Շվեդիայի կառավարության կայքում

Կատեգորիա:Արտաքին գործերի կին նախարարներ
Կատեգորիա:Արտաքին գործերի նախարարներ
Կատեգորիա:Շվեդ դիվանագետներ
Կատեգորիա:Շվեդիայի կին քաղաքական գործիչներ
Կատեգորիա:Շվեդիայի քաղաքական գործիչներ
Ռեյչել Բրոսնահեն

**Ռեյչել Բրոսնահեն** (, ), ամերիկացի դերասանուհի։ «Էմմի» և երկու «Ոսկե գլոբուս» մրցանակների հաղթող։

## Կյանք ու կարիերա
Բրոսնահենը ծնվել է  Միլուոկիում՝ Վիսկոնսին նահանգում, բայց մեծացել է Իլինոյս նահանգի Հայլենդ-Պարկ քաղաքում, որտեղ ավարտել է միջնակարգ դպրոցը։ Պայուսակների հանգուցյալ մոդելավորող Քեյթ Սփեյդի (1962-2018), որը նրա հոր հարազատ քույրն էր, զարմուհին է։ Նրա հայրական պապը՝ 89-ամյա Էրլ Ֆրանսիս Բրոսնահանը, մահացել է 2018 թվականի հունիսի 20-ին՝ դստեր՝ Քեյթի մահից 15 օր անց և  թաղումից մեկ օր առաջ։ 2012 թվականին ավարտել է Նյու Յորքի համալսարանի Թիշ արվեստի դպրոցը։ Դրան զուգընթաց նա սկսել է իր հեռուստատեսային կարիերան՝ խաղալով «Լավ կին», «C.S.I.: Հանցագործության վայրը Մայամի», «Կրքի անատոմիա» ֆիլմերում։ Նրա բեկումնային դերն է դարձել 2013-2015 թվականներին Նեթֆլիքսի «Թղթե տնակ» սերիալում Ռեյչլ Փոսների դերը, որը նրան բերել է անվանակարգ 2015 թվականի «Էմմի» մրցանակաբաշխությունում։

2014 թվականի սկզբին Բրոսնահենը երկրորդական դերեր է ստանձնել «Սև ցուցակ» և «Սև արկղ» հեռուստասերիալներում։ Ավելի ուշ 2014 թվականին նա ստացել է WGN America «Մանհեթեն» սերիալի կենտրոնական դերերից մեկը, իսկ հետո առաջատար դեր CBS «The Dovekeepers» մինի սերիալում։

2018 թվականին «Զարմանալի տիկին Մայզելը» սերիալում Միրիամ Մեյզելի դերի համար ստացել է «Ոսկե գլոբուս» մրցանակ հեռուստատեսային սերիալում՝ կատակերգությունում կամ մյուզիքլում կանանցի լավագույն դերի համար։ 2018 թվականի հուլիսին, այս դերի համար ստացել է «Էմմի» մրցանակ կատակերգական հեռուստասերիալում լավագույն կանացի դերի համար։ Նույն սերիալի երկրորդ եթերաշրջանի համար կրկին ստացել է «Ոսկե գլոբուս» մրցանակ լավագույն կանացի դերի համար հեռուստասերիալում` կատակերգությունում կամ մյուզիքլում։

## Անձնական կյանք
2016 թվականից Բրոսնահանը ամուսնացած է դերասան Ջեյսոն Ռալֆի հետ։

## Ֆիլմագրություն
### Կինո

### Հեռուստատեսություն

## Մրցանակներ և անվանակարգեր
Մրցանակների և անվանակարգերի ամբողջական ցուցակը տեղադրված է IMDB.com կայքում։

## Ծանոթագրություններ

Կատեգորիա:1990 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հուլիսի 12 ծնունդներ
Բորիս Գրիգորյան

**Բորիս Տիգրանի Գրիգորյան** (), հայ փիլիսոփա։ Փիլիսոփայական գիտությունների դոկտոր (1972), պրոֆեսոր (1974):

## Կենսագրություն
Բորիս Գրիգորյանը ծնվել է 1928 թվականի մարտի 26-ին, Բաքու քաղաքում։ 1952 թվականին ավարտել է Մոսկվայի միջազգային հարաբերությունների ինստիտուտը։ 1955 թվականին ավարտել է ԽՍՀՄ ԳԱ Փիլիսոփայության ինստիտուտի ասպիրանտուրան։ 1955 թվականից եղել է Ռուսաստանի գիտությունների ակադեմիայի Փիլիսոփայության ինստիտուտի գլխավոր գիտաշխատող, 1956-1957 թվականներին՝ «*Наука*» փիլիսոփայական պարբերականի գիտական խմբագիր, 1957-1959 թվականներին՝ «*БСЭ*» փիլիսոփայական պարբերականի գիտական խմբագիր, 1959-1965 թվականներին՝ «*Наука и религия*» ամսագրի գլխավոր խմբագրի տեղակալ։ 1965 թվականից աշխատել է ԽՍՀՄ ԳԱ Փիլիսոփայության ինստիտուտում։ 1974-1993 թվականներին եղել է Արևմուտքի երկրների արդի բուրժուական փիլիսոփայության քննադատության բաժանմունքի վարիչ, 1992 թվականից՝ գլխավոր գիտաշխատող։

Աշխատությունները վերաբերում են կրոանական գաղափարախոսությանը, արդի արևմտյան փիլիսոփայության պատմությանը, մարդու էության փիլիսոփայական հիմնախնդիրներին։

Բորիս Գրիգորյանը մահացել է 1989 թվականին, Մոսկվայում։

## Երկեր
* Кандидатская диссертация - «Современное неокантианство» (1955).
* Докторская диссертация - «Идейные истоки и традиции современной философии человека» (1971).
* Философия культуры Канта // Вопросы истории мировой культуры. 1959. № 4.
* Неокантианство. М., 1962.
* Социология религии или апология религии? М., 1962.
* Философия о сущности человека. М., 1973.
* Философская антропология. М., 1982.
* Современная ситуация в западной буржуазной философии // Вопросы философии. 1985. № 1.
* Что такое философия и зачем она? // Там же. 1985. № 6.
* Человек, его положение и призвание в современном мире. М., 1986.
* Буржуазная философская антропология XX века / Ответственный редактор Григорьян Б. Т. М.: «НАУКА», 1986.
* Экзистенциальная концепция человека К. Ясперса // Буржуазная философская антропология ХХ века М., Наука, 1986 стр 23-34.
* Понятие о человеке в современной философии // О человеческом в человеке / Под общ. ред. И. Т. Фролова. М., 1991. С. 358-383.

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Փիլիսոփայական գիտությունների դոկտորներ